text: Får Sønderjylland igen en minister?
  31 august 2014 kl. 13.09
  Benny Engelbrecht nævnes i dag som ny skatteminister, efter posten blev ledig tidligere på dagen.
  Der er rokeringer i gang i toppen af dansk politik. Det sker efter at Margrethe Vestager er blevet udnævnt som ny EU-kommissær.
  Det har betydet at Radikale Venstre skal have ny formand. Det blev i løbet af søndagen offentliggjort, at det blev Morten Østergaard, der samtidig overtager Vestager økonomi- og indenrigsministerier.
  Dermed er posten som skatteminister ledig. Og det er her sønderjyden Benny Engelbrecht bliver nævnt.
  Benny Engelbrecht sidder i dag i skatteudvalget og er derfor inde i stoffet. Selv vil han i dag ikke sige til TV SYD, om han er på vej til en ministerpost, men han siger derimod, at det mest sandsynlige er, at det bliver en kvinde.
  